Grapjas-aktrise se eersteling gebore | Maroela Media
Klein Zoe se babavoetjies. (Foto: Instagram/Julia Anastasopoulos)
Die aktrise Julia Anastasopoulos, beter bekend as die grappige selfhelpghoeroe Suzelle DIY, het Saterdag die lewe geskenk aan haar eersteling.
Anastasopoulos het in 'n Instagram-inskrywing gekoer oor die babadogtertjie, wat Zoe heet. "Sy's hier! Ons kosbare baba Zoe het Saterdag arriveer en ons is halsoorkop verlief," het die aktrise geskryf.
"Ek het nie die woorde om die magic te beskryf wat ek voel nie behalwe dat ek in absolute verwondering van hierdie klein mensie is. Dankie aan almal vir al die liefde en seënwense."
Die Tali's Wedding Diary-aktrise het in Maart aangekondig sy is swanger met haar en haar man, die vervaardiger Ari Kruger, se eersteling.
Anastasopoulos het ook voor Zoe se geboorte 'n paar pragfoto's van haar swanger magie op Instagram gedeel. "Ons is gereed vir jou klein babatjie," het sy geskryf.
In Zoe se kamer. (Foto: Instagram/Julia Anastasopoulos)
Julia se swanger magie. (Foto: Instagram/Julia Anastasopoulos)
Baie geluk! Hopelik hou die kleintjie jou nou van die tv af
Daar is niks fout met Suzette nie, sy is n aangename verandering in vergelyking met al die wrede nuus wat ons elke dag moet hoor. Hoop ons sien nog baie van jou Suzette, veral as jy moedrskap idees by jou program inbou. Baie geluk met jou nuwe baba.